CELEX: 32007R1544
Language: da
Date: 2007-12-20 00:00:00
Title: Kommissionens forordning (EF) nr. 1544/2007 af 20. december 2007 om ændring af forordning (EF) nr. 2707/2000 om gennemførelsesbestemmelser til Rådets forordning (EF) nr. 1255/1999 for så vidt angår EF-støtte til uddeling af mælk og visse mejeriprodukter til skoleelever

21.12.2007   
            
            
               DA
            
            
               Den Europæiske Unions Tidende
            
            
               L 337/64
            
         
      KOMMISSIONENS FORORDNING (EF) Nr. 1544/2007
   af 20. december 2007
   om ændring af forordning (EF) nr. 2707/2000 om gennemførelsesbestemmelser til Rådets forordning (EF) nr. 1255/1999 for så vidt angår EF-støtte til uddeling af mælk og visse mejeriprodukter til skoleelever
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 15, og
   ud fra følgende betragtninger:
   
               (1)
            
            
               I artikel 14, stk. 3, i forordning (EF) nr. 1255/1999, der blev ændret ved Rådets forordning (EF) nr. 1152/2007, er der fastsat bestemmelser om støtte til uddeling af mælk til skoleelever uanset mælkens fedtindhold og om tilpasning af støttebeløbene for andre mejeriprodukter.
            
         
               (2)
            
            
               Kommissionens forordning (EF) nr. 2707/2000 (2) bør derfor ændres.
            
         
               (3)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter —
            
         UDSTEDT FØLGENDE FORORDNING:
   Artikel 1
   I forordning (EF) nr. 2707/2000 foretages følgende ændringer:
   
               1)
            
            
               Artikel 3 affattes således:
               »Artikel 3
               1.   Medlemsstaterne kan udbetale støtte for de produkter, der er anført i bilag I.
               2.   I de franske oversøiske departementer må kakaomælk og anden aromatiseret mælk godt være rekonstitueret mælk.
               3.   Medlemsstaterne kan give tilladelse til, at der tilsættes højst 5 mg fluor pr. kg produkt til produkterne i kategori I.
               4.   Der kan kun ydes støtte til produkterne i bilag I, hvis de opfylder kravene i Europa-Parlamentets og Rådets forordning (EF) nr. 852/2004 (3) og i Europa-Parlamentets og Rådets forordning (EF) nr. 853/2004 (4), navnlig kravene om tilberedning på en autoriseret virksomhed og identifikationsmærkning, jf. afsnit I i bilag II til forordning (EF) nr. 853/2004.
            
         
               2)
            
            
               Artikel 4, stk. 1, affattes således:
               »1.   Støttebeløbene er anført i bilag II.«
            
         
               3)
            
            
               Artikel 5, stk. 2, affattes således:
               »2.   For produkterne i kategori II til VI i bilag I lægges følgende mængder til grund for beregningen:
               
                           a)
                        
                        
                           kategori II: 100 kg = 300 kg mælk
                        
                     
                           b)
                        
                        
                           kategori III: 100 kg = 765 kg mælk
                        
                     
                           c)
                        
                        
                           kategori IV: 100 kg = 850 kg mælk
                        
                     
                           d)
                        
                        
                           kategori V: 100 kg = 935 kg mælk
                        
                     
                           e)
                        
                        
                           kategori VI: 100 kg = 750 kg mælk.«;
                        
                     
         
               4)
            
            
               Bilag I og II affattes som angivet i bilaget til nærværende forordning.
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. januar 2008.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. december 2007.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 160 af 26.6.1999, s. 48. Senest ændret ved forordning (EF) nr. 1152/2007 (EUT L 258 af 4.10.2007, s. 3). Med virkning fra den 1. juli 2008 erstattes forordning (EF) nr. 1255/1999 af forordning (EF) nr. 1234/2007 (EUT L 299 af 16.11.2007, s. 1).
   
      (2)  EFT L 311 af 12.12.2000, s. 37. Senest ændret ved forordning (EF) nr. 704/2007 (EUT L 161 af 22.6.2007, s. 31).
   
      (3)  EUT L 139 af 30.4.2004, s. 1. Berigtiget i EUT L 226 af 25.6.2004, s. 3.
   
      (4)  EUT L 139 af 30.4.2004, s. 55. Berigtiget i EUT L 226 af 25.6.2004, s. 22.«
   
      BILAG
      »
            BILAG I
            EF-STØTTEBERETTIGEDE PRODUKTER
            Kategori I
            
                        a)
                     
                     
                        varmebehandlet mælk
                     
                  
                        b)
                     
                     
                        varmebehandlet kakaomælk og varmebehandlet aromatiseret mælk, med et indhold af mælk som omhandlet i litra a) på mindst 90 vægtprocent
                     
                  
                        c)
                     
                     
                        yoghurt eller piimä/filmjölk eller piimä/fil, fremstillet af mælk som omhandlet i litra a).
                     
                  Kategori II
            Frisk og forarbejdet ost, der ikke er aromatiseret (1) med et fedtindhold i tørstoffet på mindst 40 vægtprocent.
            Kategori III
            Anden ost end frisk og forarbejdet ost, med et fedtindhold i tørstoffet på mindst 45 vægtprocent.
            Kategori IV
            Grana Padano-ost.
            Kategori V
            Parmigiano-Reggiano-ost.
            Kategori VI
            Halloumi-ost.
         
         
            BILAG II
            Støttebeløb
            
                        a)
                     
                     
                        18,15 EUR/100 kg for produkter i kategori I
                     
                  
                        b)
                     
                     
                        54,45 EUR/100 kg for produkter i kategori II
                     
                  
                        c)
                     
                     
                        138,85 EUR/100 kg for produkter i kategori III
                     
                  
                        d)
                     
                     
                        154,28 EUR/100 kg for produkter i kategori IV
                     
                  
                        e)
                     
                     
                        169,70 EUR/100 kg for produkter i kategori V
                     
                  
                        f)
                     
                     
                        136,13 EUR/100 kg for produkter i kategori VI.
                     
                  «
      
         (1)  Ved ikke-aromatiseret ost under denne kategori forstås ost, der er fremstillet udelukkende af mælk, idet det accepteres, at de for fremstillingen nødvendige stoffer kan tilsættes, hvis sådanne stoffer hverken helt eller delvis erstatter en mælkebestanddel.